2009/138/ЕО, да бъдат включени в един регламент.
 (7)
 Настоящият регламент е изготвен въз основа на проектите на технически стандарти за изпълнение, представени на Комисията от Европейския орган за застраховане и професионално пенсионно осигуряване.
 (8)
 Европейският орган за застраховане и професионално пенсионно осигуряване проведе обществени консултации по проектите на техническите стандарти за изпълнение, въз основа на които е изготвен настоящият регламент, анализира потенциалните разходи и ползи и поиска становище от Групата на участниците от сектора на застраховането и презастраховането, създадена по силата на член 37 от Регламент (ЕС) No 1094/2010 на Европейския парламент и на Съвета (3).
 (9)
 С оглед да се гарантира, че надзорната отчетност се извършва ефективно и по съгласуван начин от датата, на която се прилагат задълженията за отчитане, настоящият регламент следва да влезе в сила възможно най-скоро и да се прилага от 1 януари 2016 г.
 ПРИЕ НАСТОЯЩИЯ РЕГЛАМЕНТ:
 ГЛАВА I
 ОБЩИ РАЗПОРЕДБИ И ИЗИСКВАНИЯ ЗА НАДЗОРНА ОТЧЕТНОСТ
 Член 1
 Предмет
 С настоящия регламент се определят технически стандарти за изпълнение по отношение на редовната надзорна отчетност чрез установяване на образците за предоставяне на надзорните органи на информацията, посочена в член 35, параграфи 1 и 2 от Директива 2009/138/ЕО за отделни застрахователни и презастрахователни предприятия, както и в член 244, параграф 2 и член 245, параграф 2 от Директива 2009/138/ЕО за застрахователни групи.
 Член 2
 Формати на надзорна отчетност
 Застрахователните и презастрахователните предприятия, застрахователните и презастрахователните предприятия, притежаващи дялово участие, застрахователните холдинги и финансовите холдинги със смесена дейност подават информацията по настоящия регламент във форматите за обмен на данни и по начините на представяне, определени от надзорните органи или от надзорния орган за групата, в съответствие със следните спецификации:
 а)
 данните от категория „парични“ се представят в единици като цели числа, с изключение на образци S.06.02, S.08.01, S.08.02 и S.11.01, където се представят в единици като числа, с точност до два знака след десетичната запетая;
 б)
 данните от категория „процент“ се представят за единица, с точност до четири знака след десетичната запетая;
 в)
 данните от категория „цели числа“ се представят в единици като цели числа.
 Член 3
 Валута
 1. За целите на настоящия регламент „отчетна валута“, освен ако няма други изисквания от страна на надзорния орган, означава:
 а)
 при отчитане на равнище отделно предприятие, паричната единица, използвана за изготвяне на финансовите отчети на застрахователното или презастрахователното предприятие;
 б)
 при отчитане на равнище група, паричната единица, използвана за изготвяне на консолидираните финансови отчети.
 2. Данните от категория „парични“ се представят в отчетната валута, което изисква конвертирането на всички други парични единици в отчетната валута, освен ако в настоящия регламент не е посочено друго.
 3. При изразяването на стойността на всеки актив или пасив, деноминиран във валута, различна от отчетната валута, стойността се конвертира в отчетната валута, все едно че конвертирането е било осъществено по заключителния курс в последния ден, за който е налице подходящ обменен курс през отчетния период, за който се отнася активът или пасивът.
 4. Стойността на всеки приход или разход се посочва, след като бъде конвертирана в отчетната валута при такава база за конвертиране, каквато е